ประชาชนร่วมบริจาดโลหิต เนื่องในสัปดาห์วันผู้บริจาคโลหิตโลก 2564 กันอย่างต่อเนื่อง
ศูนย์บริการโลหิตแห่งชาติ สภากาชาดไทย จัดกิจกรรมสัปดาห์วันผู้บริจาคโลหิตโลก ระหว่างวันที่ 12-17 มิถุนายนนี้ เพื่อรณรงค์ให้ผู้บริจาคโลหิตมีส่วนร่วมในการช่วยชีวิตผู้ป่วยด้วยความสมัครใจไม่หวังสิ่งตอบแทนและเพิ่มจำนวนการบริจาคโลหิต ช่วยให้มีโลหิตสำรองเพิ่มระหว่างการระบาดของโรคโควิด -19 โดยบรรยากาศในวันนี้(12 มิ.ย.64 ) มีประชาชนทะยอยร่วมบริจาดโลหิตกันอย่างต่อเนื่อง โดยเฉพาะผู้ที่เคยบริจาคโลหิตเมื่อเดือนมีนาคมที่ผ่านมา  ซึ่งส่วนใหญ่บริจาคครบ 3 เดือนแล้ว สามารถบริจาคโลหิตต่อเนื่องได้ทุก 3 เดือน หรือปีละ 4 ครั้ง เพื่อให้มีปริมาณโลหิตที่สม่ำเสมอเพียงพอแก่ผู้ป่วยทั่วประเทศ ลดปัญหาการขาดแคลนโลหิตในขณะนี้ ศูนย์บริการโลหิตแห่งชาติ สภากาชาดไทย ตั้งเป้าหมายแต่ละวันจะมีประชาชนมาบริจาคโลหิตวันละ 1,500 คน โดยแบ่งให้ประชาชนลงทะเบียนบริจาคโลหิตออนไลน์ ทางเว็บไซต์ศูนย์บริการโลหิตแห่งชาติ วันละ 500 คน บริจาคโลหิตโดยเดินทางมาบริจาคปกติ วันละ 1,000 คน ซึ่งผู้บริจาคยังจะได้รับเสื้อยืดเป็นที่ระลึก นางสาววชิราภรณ์ คงรักช้าง กล่าวว่า เนื่องจากได้รับข่าวสารว่าขณะนี้ขาดเเคลนโลหิต จึงใช้วันหยุดมาร่วมบริจาคครั้งนี้และรู้สึกว่าปัจจุบันเลือดมีความจำเป็นอย่างมากที่ช่วยเหลือผู้ป่วย โดยเฉพาะผู้ป่วยอุบัติเหตุ พร้อมอยากเชิญชวนประชาชนมาร่วมบริจาคกันเพื่อต่อชีวิตให้กับเพื่อนมนุษย์ศูนย์บริการโลหิตแห่งชาติ สภากาชาดไทย ยังคงปฎิบัติตามมาตราการสาธารณสุขอย่างเคร่งครัด มีแยกส่วนโดยให้ปนะชาชนลงทะเบียนกรองประวัติ คัดกรอง ตรวจวัดอุณหภูมิชั้นล่าง ก่อนขึ้นมาบริจาคโลหิต เพื่ออดความแออัด สำหรับประชาชนที่สนใจเป็นส่วนหนึ่งที่จะบริจาคโลหิต สามารถมาได้ที่ ศูนย์บริการโลหิตแห่งชาติ สภากาชาดไทย หรือที่หน่วยบริการบริจาคโลหิตแห่งชาติ 12 แห่งทั่วประเทศ